title: Liwot va Bruxelles (Civitatis orbis terrarum)
text: Trakut da yolt ke bat wid tir vey Broeksele, i vey wida kolnayana voke klape ke Senne kuksa. To bak VIII-eafa decemda taneatomon zo miwayar. Remi toloya direfa decemda, inafa dolekafa dreema loloon tuzolonawed vieli va telyona ke Gent tukevlad, i ke Gent tigis talte 60 km-. Bak 1312, Brabant dacik va irubasikeem ke Bruxelles efayar. Bak 1357, lomantafe anambe zo kolnayar, belcon kodoplekuse va konak tawamidun nyosalot is widavafa rea. Bate anambe kali rekola ke Belgafa Artowara ( 1830-1831 ) riwe guspaweter. Bak 1383, Brabant dacik va aboyikeem mal Leuven ko Bruxelles arbureyer. Inafa sanelia gu mon 50 000 irubasik banugale zo uldiner.